CELEX: 62018TN0130
Language: bg
Date: 2018-02-27 00:00:00
Title: Дело T-130/18: Жалба, подадена на 27 февруари 2018 г. — adidas International Trading и др./Комисия

30.4.2018   
            
            
               BG
            
            
               Официален вестник на Европейския съюз
            
            
               C 152/47
            
         Жалба, подадена на 27 февруари 2018 г. — adidas International Trading и др./Комисия
   (Дело T-130/18)
   (2018/C 152/57)
   Език на производството: английски
   
      Страни
   
   
      Жалбоподатели: adidas International Trading BV (Амстердам, Нидерландия) и 27 други) (представители: E. Vermulst и J. Cornelis, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Регламент за изпълнение (ЕС) 2017/2232 на Комисията от 4 декември 2017 година за повторно налагане на окончателно антидъмпингово мито и окончателно събиране на временното мито, наложено върху вноса на някои обувки с горна част от кожа с произход от Китайската народна република и Виетнам, произведени от някои производители износители в Китайската народна република и Виетнам, и за изпълнение на решението на Съда на Европейския съюз по съединени дела C-659/13 и C-34/14 (ОВ L 319, 2017 г., стр. 30); и
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага пет основания.
   
               1.
            
            
               Първо основание: юридически Комисията няма правомощието да приеме Регламент за изпълнение (ЕС) 2017/2232 на Комисията (1).
            
         
               2.
            
            
               Второ основание: възобновяването на приключилата процедура във връзка с обувки и налагането с обратно действие на изтеклото антидъмпингово мито с Регламент за изпълнение (ЕС) 2017/2232 на Комисията:
               
                           —
                        
                        
                           няма правно основание, базирано е на явна грешка при прилагането на член 266 ДФЕС и на Регламент (ЕС) № 2016/1036 (2) и нарушава член 9, параграф 4 от Регламент (ЕС) № 2016/1036;
                        
                     
                           —
                        
                        
                           несъгласувано е с принципите на защита на оправданите правни очаквания, на правна сигурност и на недопускане на обратно действие по отношение на жалбоподателите; и
                        
                     
                           —
                        
                        
                           е основано на неправилно прилагане на член 266 ДФЕС и на злоупотреба с власт от страна на Комисията и нарушава член 5, параграф 4 ДЕС.
                        
                     
         
               3.
            
            
               Трето основание: налагането с обратно действие на антидъмпингово мито на доставчиците на жалбоподателите, с което се изключва възстановяването на жалбоподателите, нарушава принципа на недопускане на дискриминация.
            
         
               4.
            
            
               Четвърто основание: при преценката на исканията на доставчиците на жалбоподателите за получаване на статут на дружество, работещо в условията на пазарна икономика, и за индивидуално третиране, Комисията е злоупотребила с правомощието си да налага с обратно действие антидъмпингово мито и е нарушила принципа на недопускане на дискриминация.
            
         
               5.
            
            
               Пето основание: оценката на Комисията по отношение на дружествата, изброени в приложения III и VI към Регламент за изпълнение (ЕС) 2017/2232 на Комисията, и разпореждането за отхвърляне на исканията за възстановяване на антидъмпинговото мито във връзка с вноса от посочените дружества, се основават на явна грешка в преценката, неправилно прилагане на член 266 ДФЕС и са в разрез със задължението за полагане на дължимата грижа и добра администрация.
            
         
      (1)  Регламент за изпълнение (ЕС) 2017/2232 на Комисията от 4 декември 2017 година за повторно налагане на окончателно антидъмпингово мито и окончателно събиране на временното мито, наложено върху вноса на някои обувки с горна част от кожа с произход от Китайската народна република и Виетнам, произведени от някои производители износители в Китайската народна република и Виетнам, и за изпълнение на решението на Съда на Европейския съюз по съединени дела C-659/13 и C-34/14 (ОВ L 319, 2017 г., стр. 30).
   
      (2)  Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз (ОВ L 176, 2016 г., стр. 21).